gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4484, del 22-04-2003 (2003/4399)

RESOLUCIÓ de 7 d'abril de 2003, de l'Institut Valencià de Finances, per la qual s'adjudiquen i s'acorda l'emissió amb data 9 d'abril de 2003, de Pagarés de la Generalitat Valenciana corresponents a la subhasta número 508.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4399


Data del document
:   07-04-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 7 d'abril de 2003, de l'Institut Valencià de Finances, per la qual s'adjudiquen i s'acorda l'emissió amb data 9 d'abril de 2003, de Pagarés de la Generalitat Valenciana corresponents a la subhasta número 508. [2003/4399]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 507 de Pagarés de la Generalitat Valenciana el passat dia 2 d'abril de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 9 d'abril de 2003, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4432, del 04-02-2003 (2003/871)

Notificació a Trinidad Manzano Iglesias. Expedient número 59/2000.
------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/871


Organisme emissor
:   Conselleria de Benestar Social

Tipus de document
:   Anunci

Notificació a Trinidad Manzano Iglesias. Expedient número 59/2000. [2003/F871]
  
Per no haver-se pogut practicar la notificació personal a l'interessat, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció de Menors, sítia al carrer de Primitivo Pérez, 8, d'Alacant, de 10.00 a 14.00 hores.
  
Expedient número: 59/2000.
  
Interessada: Trinidad Manzano Iglesias.
  
Últim domicili conegut: c/ Benilloba, 41-1r- C. Alacant.
  
Resolució adoptada per la Direcció Territorial de Benestar Social d'Alacant, de data 23 de setembre de 2002 i 24 de setembre de 2002, en la qual s'adopta el següent acord:
  
Resolució de guarda en el Centre de Recepció d'Alacant amb data 13 de juliol de 2002 i cessament de guarda amb data 16 de juliol de 2002 del seu fill menor J. S. M.
  
Contra esta resolució, els interessats podran interposar recurs davant l'orde jurisdiccional civil d'acord amb el que establix la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4524, del 18-06-2003 (2003/6834)

Informació pública de la baixa d'un procurador i l'obertura del termini de reclamacions previ a la devolució de la fiança.
--------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2003/6834


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública de la baixa d'un procurador i l'obertura del termini de reclamacions previ a la devolució de la fiança. [2003/Q6834]
  
Atés que així s'ha acordat pel president d'este Tribunal Superior de Justícia en l'expedient governatiu número 179/1989, que fa referència al procurador Vicente López Salva, es fa saber:
  
Que en compliment del que s'establix en l'article 25 i següents de l'Estatut General dels Procuradors dels Tribunals, causa baixa en l'exercici professional com a procurador dels tribunals l'esmentat Vicente López Salva, al partit judicial de València, s'anuncia la baixa d'este i, per tal de procedir a la devolució de la fiança constituïda en el seu dia, s'obri un termini de sis mesos des de la publicació d'este anunci, a l'efecte de reclamacions.
Diari Oficial de la Generalitat Valenciana


Sumari del DOGV 4637, del 25-11-2003 (2003/12841)

RESOLUCIÓ de 3 de novembre de 2003, de la Direcció General de Pesca, per la qual s'autoritza a Piscícola de Sagunto, SL, la instal·lació d'un establiment de granja marina al terme municipal de la Pobla de Farnals (València).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2003/12816


Data del document
:   25-11-2003

Organisme emissor
:   Conselleria d'Agricultura, Pesca i Alimentació

Tipus de document
:   Resolució

##### Aquest document està disponible únicament en format PDF.
Diari Oficial de la Generalitat Valenciana


Sumari del DOGV 4623, del 05-11-2003 (2003/11167)

Informació pública de l'aprovació definitiva del pla parcial i de l'adjudicació del programa d'actuació integrada de la unitat d'execució número 1 del sector número 4 de les normes subsidiàries de Masalavés.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4623

Data del DOGV
:   05-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11806


Organisme emissor
:   Ajuntament de Massalavés

Tipus de document
:   Anunci

Informació pública de l'aprovació definitiva del pla parcial i de l'adjudicació del programa d'actuació integrada de la unitat d'execució número 1 del sector número 4 de les normes subsidiàries de Masalavés. [2003/Q11446]
  
El Ple de l'Ajuntament, en la sessió extraordinària de 29 de juliol de 2003, va adoptar l'acord sobre l'aprovació definitiva del pla parcial del sector número 4 de les normes subsidiàries de Masalavés, presentat per Manuel Sánchez Molina, en representació de l'entitat mercantil Ullals Urbá, SL, va aprovar l'alternativa tècnica pròpia presentada per l'entitat mercantil esmentada, i també va adjudicar a l'entitat mercantil Ullals Urbá, SL, la condició d'agent urbanitzador.
  
Cal entendre que l'aprovació municipal i l'adjudicació esmentades, adoptades pel Ple, tenen caràcter definitiu atés que el programa conté cèdula d'urbanització.
  
Cosa que es fa pública en compliment de l'establit en la Llei Reguladora de l'Activitat Urbanística i la resta de normativa vigent.
Diari Oficial de la Generalitat Valenciana


Sumari del DOGV 4482, del 16-04-2003 (2003/3936)

Informació pública de modificació puntual del Pla General d'Ordenació Urbana.
-----------------------------------------------------------------------------

### Dades del document

Número de DOGV
:   4482

Data del DOGV
:   16-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3936


Organisme emissor
:   Ajuntament d'Estubeny

Tipus de document
:   Anunci

Informació pública de modificació puntual del Pla General d'Ordenació Urbana. [2003/S3936]
  
Acordada per Resolució de l'Alcaldia de data de hui, l'exposició del projecte tècnic de modificació puntual del Pla General d'Ordenació Urbana d'Estubeny dirigit a l'assenyalament d'un perímetre en sòl no urbanitzable comú per a la construcció i exercici d'activitats industrials i xicotets tallers, per la present es fa públic per espai d'un mes, durant el termini del qual els interessats podran consultar l'expedient que, degudament diligenciat, es troba de manifest a la Secretaria de l'Ajuntament, de dilluns a divendres de 10.00 a 14.00 hores i formular totes les al·legacions, suggeriments o reclamacions que estimen convenients.
  
La qual cosa es comunica als efectes previstos en els articles 38 de la Llei Reguladora de l'Activitat Urbanística de la Comunitat Valenciana i 158.1 del seu Reglament de Planejament.
Diari Oficial de la Generalitat Valenciana


Sumari del DOGV 4490, del 30-04-2003 (2003/4901)

Expedient per a la contractació dels treballs de creativitat i accions de comunicació dels Premis Nova 2003.
------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/4901


Data del document
:   03-03-2003

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Expedient per a la contractació dels treballs de creativitat i accions de comunicació dels Premis Nova 2003. [2003/X4901]
  
Tot complint el que s'ha disposat en l'article 93, apartat 2n, del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es fan públiques les següents adjudicacions:
  
- Adjudicació del concurs per a la contractació dels treballs de creativitat i les accions de comunicació dels Premis Nova 2003.
  
1. Entitat adjudicadora
  
a) Organisme: Institut de la Petita i Mitjana Indústria de la Generalitat Valenciana (IMPIVA).
  
b) Dependència: Àrea de Gestió Interna.
  
c) Número d'expedient: 2002.8591.00883.
  
2. Objecte del contracte
  
a) Tipus de contracte: servicis.
  
b) Objecte: contractació dels treballs de creativitat i les accions de comunicació dels Premis Nova 2003.
  
c) Diari oficial i data de publicació de l'anunci de licitació: DOGV de 13.12.2003 (núm. 4.398).
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 205.000 euros (dos-cents cinc mil euros), IVA inclòs.
  
5. Adjudicació
  
a) Data: 18 de febrer de 2003.
  
b) Contractista: Engloba Grupo de Comunicación, SL.
  
c) Nacionalitat: espanyola.
  
d) Import d'adjudicació: 197.896 euros (cent noranta-set mil huit-cents noranta-sis euros), IVA inclòs.
Diari Oficial de la Generalitat Valenciana


Sumari del DOGV 4540, del 09-07-2003 (2003/7925)

Juí ordinari número 451/2002. Cèdula de notificació.
----------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7925


Organisme emissor
:   Jutjat de Primera Instància Número 4 de València

Tipus de document
:   Anunci

Juí ordinari número 451/2002. Cèdula de notificació. [2003/Q7925]
  
Juí: ordinari 000451/2002
  
Part demandant: Consorcio Compensación de Seguros
  
Part demandada: Rosa Ana Sifre Martínez
  
En el juí a què es fa referència s'ha acordat notificar a la part demandada la sentència, que té l'encapçalament i la decisió que es diu tot seguit:
  
«Sentència número 145/2003
  
València, 10 de juny de 2003
  
Beatriz de la Rubia Comos, magistrada jutgessa del Jutjat de Primera Instància número 4 d'esta ciutat, ha vist les presents actuacions de juí ordinari sobre reclamació de quantitat número 451/2002, promogudes per l'advocat de l'estat en la representació que ostenta del Consorcio de Compensación de Seguros contra Rosa Ana Sifre Martínez, en rebel·lia en este procediment.
  
Decisió
  
Que amb l'estimació íntegra de la demanda de reclamació de quantitat interposada per l'advocat de l'estat en la representació processal del Consorcio de Compensación de Seguros contra Rosa Ana Sifre Martínez, condemne a esta darrera perquè pague a l'actor la quantitat de tres mil setanta-un euros i set cèntims (3.071,07 euros), interessos des de la interpel·lació judicial i al pagament de les costes processals.
  
Notifiqueu la present a les parts, i feu-los saber que esta no és ferma, ja que és susceptible de ser recorreguda en apel·lació. Este recurs, del qual tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució, i l'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
Que el secretari expedisca un testimoni de la present resolució, el qual s'unirà a les actuacions en què es van dictar, i porte l'original al llibre de sentències (d'acord amb l'establit en l'article 265 de la Llei Orgànica del Poder Judicial).
  
Esta és la meua sentència, jutjant en primera instància, que pronuncie, mane i firme. Seguixen les firmes».
  
En atenció al desconeixement de l'actual domicili o residència de la part demandada, per la provisió d'11 de juny de 2003, el jutge, de conformitat amb el que es disposa en l'article 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efectes la diligència de notificació de sentència.
Diari Oficial de la Generalitat Valenciana


Sumari del DOGV 4560, del 06-08-2003 (2003/8527)

Informació pública del projecte de reparcel·lació corresponent a la unitat d'execució del sector UHT 5-6.
---------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8527


Organisme emissor
:   Ajuntament de Vila-real

Tipus de document
:   Anunci

Informació pública del projecte de reparcel·lació corresponent a la unitat d'execució del sector UHT 5-6. [2003/X8527]
  
Aquesta Alcaldia Presidència, mitjançant resolució de data 7 de juliol de 2003, va resoldre sotmetre a informació pública, durant el termini de vint dies hàbils, mitjançant la seua publicació en el Diari Oficial de la Generalitat Valenciana, i en un diari d'informació general editat en la Comunitat Valenciana, remetent avís als interessats afectats, el projecte de reparcel·lació corresponent a la unitat d'execució del Sector UHT 5-6, presentat per la mercantil Porcelanosa, SA, i redactat pels arquitectes Ángel Abad Melis i José H. Garrido Pérez.
  
Durant aquest termini, comptador des del dia següent al de la publicació en el DOGV, es podrà consultar l'expedient en la Secció d'Urbanisme d'aquest ajuntament, i presentar-se al·legacions.
Diari Oficial de la Generalitat Valenciana


Sumari del DOGV 4422, del 21-01-2003 (2003/534)

Notificació en extracte a Manuel Santiago i Victoria Lloris, amb números d'expedient 365-366/02.
------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/534


Organisme emissor
:   Conselleria de Benestar Social

Tipus de document
:   Anunci

Notificació en extracte a Manuel Santiago i Victoria Lloris, amb números d'expedient 365-366/02. [2003/X534]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, se'n procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Primitivo Pérez, 8 d'Alacant de 10 a 14 hores.
  
Expedient núm.: 365-366/02.
  
Interessat: Manuel Santiago i Victoria Lloris.
  
Últim domicili conegut: pda. Carrús, Pol. 1 núm. 17 B. Elx (Alacant).
  
Resolució adoptada per la Direcció Territorial de Benestar Social d'Alacant, de data 17.06.02 i 10.07.02, en la qual s'adopta el següent acord:
  
Resolució d'estada temporal amb de la menor A.S.Ll. amb persona jurídica del 5 al 15 de juliol de 2002 i resolució d'autorització de visites a favor de vostés, als seus fills menors A. i J.S.Ll. en la llar provincial fins al 01.10.02.
  
Contra esta resolució, el/els interessat/s podran interposar recurs davant l'orde jurisdiccional civil d'acord amb el que establix la Llei d'Enjudiciament Civil i segons el que disposa la disposició addicional 1ª de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4477, del 09-04-2003 (2003/3883)

Informació pública de l'alternativa tècnica de programa d'actuació integrada de la unitat d'execució número 1 del PRI Mudamiento.
---------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3883


Organisme emissor
:   Ajuntament d'Orihuela

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució número 1 del PRI Mudamiento. [2003/M3883]
  
La mercantil Crevisa Dos, SL ha presentat en l'Ajuntament una alternativa tècnica de programa d'actuació integrada de la unitat d'execució número 1 del PRI Mudamiento. L'alternativa tècnica formulada comprén PRI del sector El Mudamiento i projecte d'urbanització de la unitat d'execució número 1.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptats a partir del següent a la publicació del present anunci.
  
Durant la informació pública la documentació tècnica presentada estarà exposada en el Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i excepte acordar-se la pròrroga de 20 dies addicionals, en els casos legalment establits, es podran presentar les propostes juridicoeconòmiques.
  
Així mateix, es fa saber que el present anunci es publica igualment als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats desconeguts o amb domicili ignorat; es consideren interessades les següents persones: